5. д

Компютърна текстообработка

Една от най-често използваните дейности при работа с компютър е текстообработката.

Всяка програма за текстообработка разполага със средства за:

1. въвеждане на текст
2. редактиране на текст
3. форматиране на текст
4. отпечатване на текст

Основни единици на текстовия документ:

1. Знак: буква, цифра, препинателен знак, специален символ.
2. Дума: последователност от знаци, между които няма интервал.
3. Изречение: последователност от думи, разделени с интервал. Започва с главна буква и завършва с препинателен знак.
4. Абзац: последователност от изречения. Започва винаги на нов ред и завършва чрез натискане на клавиш ENTER от клавиатурата.

Въвеждане и редактиране на текст

Редът, в който се намира текстовият маркер, се нарича текущ ред

За въвеждане на текст най-често се използва клавиатурата. Всеки натиснат клавиш води до въвеждането на знак в паметта на компютъра и показването му на екрана на монитора. Реално, ние го виждаме в работната област на текстообработващата програма след мигаща вертикална чертичка, наречена текстов маркер. При достигане края на реда, маркерът и думата, която се въвежда в момента, автоматично се пренасят на следващия ред. Текстовият маркер може да бъде преместван в текста чрез клавишите за навигация, без това да води до изтриванена знаци.

За да е възможно въвежданена текст на различен език(най-често с латински символи) трябва дасе превключи езиковата лента от BG на EN с мишката.

При въвеждане на текст трябва да се спазват основни правила:

1. Между думите се оставя САМО един интервал.
2. При започване на нов абзац се преминава на нов ред само чрез клавиша ENTER.
3. Преди препинателен знак . , : ! ? ... няма интервал, а след него се оставя един интервал.
4. Ако имаме текст в кавички или скоби, между него и тези символи не се оставят интервали.
5. При въвеждане на дума в сравнителна или превъзходна степен (по-добре, най-хубаво) не се оставя интервал преди и след тирето („късо тире”).
6. Има „дълго тире” - с интервали и от двете му страни.

Дейността по редактиране на текст е свързана с проверка за допуснати правописни, граматически и стилистични грешки. Това може да се извърши в процеса на въвеждане на текст или след окончателното му завършване.

Най-използвания начин за отстраняване на допуснати грешки е чрез изтриване на сгрешения знак от клавиатурата и въвеждане на верния. Необходимо е текстовият маркер да се постави непосредствено пред сгрешената буква и да се изтрие с клавиш Delete (т.е. буквата, вдясно от маркера}. Aко маркерът се постави след сгрешената буква, тя ще се изтрие с клавиш Backsрасе (това е буквата вляво от маркера).

Когато се въведе грешо дадена дума и се постви интервал след нея, специалните средства на програмата автоматично я подчертават с червена вълнообразна линия. От контекстното меню (при щракване с десен бутон) се предлагат възможности за замяна с правилно изписана дума, ако тя присъства в речниковия запас на съответния език.;

Възможно е да бъдат допуснат: граматически грешки, като програмата автоматично подчертава цялото изречение със зелена вълнообразна линия.